PREDSEDA  NÁRODNEJ  RADY  SLOVENSKEJ  REPUBLIKY

Číslo: PREDS-30/2020

1965

ROZHODNUTIE
PREDSEDU NÁRODNEJ RADY SLOVENSKEJ REPUBLIKY

z 3. marca 2020

o neospravedlnení neúčasti poslancov Národnej rady Slovenskej republiky v súvislosti s vykázaním z rokovacej sály za mesiac február 2020

A.   konštatujem, že

1.	podľa záznamu o vykázaní poslancov z rokovacej sály boli podľa § 32 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov z rokovania 58. schôdze Národnej rady Slovenskej republiky v mesiaci február 2020 vykázaní z rokovacej sály poslanci Národnej rady Slovenskej republiky   

	Martin  POLIAČIK	v dňoch 18. a 19. február 2020
	Miroslav  BEBLAVÝ	v dňoch 18. a 19. február 2020
	Jozef  MIHÁL	v dňoch 18. a 19. február 2020
	Simona  PETRÍK	v dňoch 18. a 19. február 2020
	Viera  DUBAČOVÁ	v dňoch 18. a 19. február 2020
	Alan  SUCHÁNEK	v dňoch 18. a 19. február 2020;
 
2.	v súlade s § 32 ods. 6 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vykázanie z rokovacej sály sa považuje za neospravedlnenú neúčasť na rokovacom dni schôdze Národnej rady Slovenskej republiky;

3.	podľa § 7 ods. 1 a § 2 ods. 1 zákona Národnej rady Slovenskej republiky
č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov poslanci Martin Poliačik, Miroslav Beblavý, Jozef Mihál, Simona Petrík, Viera Dubačová a Alan Suchánek vzhľadom na neospravedlnenú neúčasť podľa § 32 ods. 6 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na dvoch rokovacích dňoch schôdze Národnej rady Slovenskej republiky, strácajú nárok na polovicu platu za nasledujúci mesiac, t. j. marec 2020;

B.   žiadam

vedúceho Kancelárie Národnej rady Slovenskej republiky

postupovať podľa § 7 zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov pri vykonaní straty nárokov.

Andrej   D a n k o   v. r.